CELEX: 32015D1357
Language: lt
Date: 2015-08-04 00:00:00
Title: 2015 m. rugpjūčio 4 d. Komisijos įgyvendinimo sprendimas (ES) 2015/1357, kuriuo nustatomas Sąjungos finansinis įnašas Nyderlandų išlaidoms, patirtoms 2011 m., 2012 m. ir 2013 m. finansuojant skubias kovos su paukščių gripu priemones, atlyginti (pranešta dokumentu Nr. C(2015) 5342)

6.8.2015   
            
            
               LT
            
            
               Europos Sąjungos oficialusis leidinys
            
            
               L 209/9
            
         KOMISIJOS ĮGYVENDINIMO SPRENDIMAS (ES) 2015/1357
   2015 m. rugpjūčio 4 d.
   kuriuo nustatomas Sąjungos finansinis įnašas Nyderlandų išlaidoms, patirtoms 2011 m., 2012 m. ir 2013 m. finansuojant skubias kovos su paukščių gripu priemones, atlyginti
   
      
         (pranešta dokumentu Nr. C(2015) 5342)
      
   
   (Tekstas autentiškas tik nyderlandų kalba)
   EUROPOS KOMISIJA,
   atsižvelgdama į Sutartį dėl Europos Sąjungos veikimo,
   atsižvelgdama į 2014 m. gegužės 15 d. Europos Parlamento ir Tarybos reglamentą (ES) Nr. 652/2014, kuriuo nustatomos išlaidų, susijusių su maisto grandine, gyvūnų sveikata ir gerove bei augalų sveikata ir augalų dauginamąja medžiaga, valdymo nuostatos ir iš dalies keičiamos Tarybos direktyvos 98/56/EB, 2000/29/EB ir 2008/90/EB, Europos Parlamento ir Tarybos reglamentai (EB) Nr. 178/2002, (EB) Nr. 882/2004 ir (EB) Nr. 396/2005, Europos Parlamento ir Tarybos direktyva 2009/128/EB ir Europos Parlamento ir Tarybos reglamentas (EB) Nr. 1107/2009 ir panaikinami Tarybos sprendimai 66/399/EEB, 76/894/EEB ir 2009/470/EB (1), ypač į jo 36 straipsnio 4 dalį,
   kadangi:
   
               (1)
            
            
               Komisijos reglamente (EB) Nr. 349/2005 (2) nustatytos Sąjungos finansinio įnašo išlaidoms, patirtoms taikant skubias kovos su tam tikromis gyvūnų ligomis, įskaitant paukščių gripą, atlyginti mokėjimo taisyklės. To reglamento 7 straipsnyje nustatyti dokumentai, kuriuos turi pateikti Sąjungos finansinio įnašo prašanti valstybė narė, ir tokių dokumentų pateikimo terminai;
            
         
               (2)
            
            
               Komisijos įgyvendinimo sprendimu 2012/667/ES (3) nustatytas Sąjungos finansinis įnašas Nyderlandų išlaidoms, patirtoms 2011 m. taikant kovos su paukščių gripu priemones, atlyginti yra 429 425,74 EUR;
            
         
               (3)
            
            
               Komisijos įgyvendinimo sprendime 2013/775/ES (4) nustatytas Sąjungos finansinis įnašas Nyderlandų išlaidoms, kurias ši valstybė narė patyrė 2012 m. ir 2013 m., taikydama kovos su paukščių gripu priemones, atlyginti pagal Tarybos sprendimą 2009/470/EB (5). Todėl tai valstybei narei buvo išmokėta dalis Sąjungos finansinio įnašo: pirmoji dalis už 2012 m. – 210 000,00 EUR ir pirmoji dalis už 2013 m. – 250 000,00 EUR. Įgyvendinimo sprendime 2013/775/ES taip pat nustatyta, kad Sąjungos finansinio įnašo suma nustatoma tolesniu sprendimu, kuris bus priimtas tame sprendime nurodyta tvarka;
            
         
               (4)
            
            
               Reglamente (ES) Nr. 652/2014 numatyta minėtomis aplinkybėmis atlikti mokėjimus valstybėms narėms. Tuo tikslu jame reikalaujama priimti įgyvendinimo aktus, kuriais nustatomas finansinis įnašas. Tuo reglamentu taip pat panaikintas Sprendimas 2009/470/EB, o nuorodos į tą sprendimą turi būti laikomos nuorodomis į Reglamentą (ES) Nr. 652/2014;
            
         
               (5)
            
            
               Europos Parlamento ir Tarybos reglamento (ES, Euratomas) Nr. 966/2012 (6), ypač jo 84 straipsnio reikalavimai įvykdyti įgyvendinimo sprendimais 2012/667/ES ir 2013/775/ES;
            
         
               (6)
            
            
               atsižvelgus į kompetentingos audito tarnybos atlikto audito vietoje rezultatus, pagal antroje konstatuojamojoje dalyje minėtą sprendimą išlaidų atlyginimo reikalavimus atitinkančia pripažinta 13 278,64 EUR suma, o nustatytas Sąjungos finansinis įnašas už 2011 m. yra 442 704,38 EUR. Todėl, be jau sumokėtos įnašo dalies, turėtų būti skirta papildoma galutinė įnašo dalis – 13 278,64 EUR;
            
         
               (7)
            
            
               2014 m. vasario 14 d. Nyderlandai Komisijai pateikė oficialų prašymą atlyginti išlaidas, prie kurio buvo pridėta finansinė ataskaita, patvirtinamieji dokumentai ir epidemiologinė ataskaita iš kiekvieno ūkio, kuriame gyvūnai buvo paskersti ir sunaikinti. Už 2012 m. prašoma atlyginti 417 663,71 EUR, o už 2013 m. – 616 592,33 EUR. Tačiau išnagrinėjus minėtos valstybės narės pateiktus dokumentus nustatyta, kad atitinkamai 17 548,46 EUR ir 40 018,73 EUR sumos neatitinka išlaidų atlyginimo reikalavimų pagal Reglamento (EB) Nr. 349/2005 5 straipsnį;
            
         
               (8)
            
            
               taigi, nustatyti galutiniai įnašai už 2012 ir 2013 m. atitinkamai yra 400 115,25 EUR ir 576 573,60 EUR; jie nustatyti apskaičiavus prašomos sumos išlaidoms atlyginti ir išlaidų atlyginimo reikalavimų neatitinkančios sumos skirtumą. Atskaičius trečioje konstatuojamojoje dalyje nurodytas pirmąsias išmokėtas dalis, nustatyti už 2012 ir 2013 m. Nyderlandams mokėtini likučiai atitinkamai yra 190 115,25 EUR ir 326 573,60 EUR;
            
         
               (9)
            
            
               šiame sprendime nustatytos priemonės atitinka Augalų, gyvūnų, maisto ir pašarų nuolatinio komiteto nuomonę,
            
         PRIĖMĖ ŠĮ SPRENDIMĄ:
   1 straipsnis
   Nustatytas Sąjungos papildomas galutinis finansinis įnašas Nyderlandų išlaidoms, patirtoms 2011 m. finansuojant skubias kovos su paukščių gripu priemones, atlyginti yra 13 278,64 EUR.
   2 straipsnis
   1.   Nustatytas Sąjungos finansinis įnašas Nyderlandų išlaidoms, patirtoms 2012 m. finansuojant skubias kovos su paukščių gripu priemones, atlyginti yra 400 115,25 EUR.
   2.   Nustatytas Nyderlandams mokėtinas Sąjungos finansinio įnašo likutis yra 190 115,25 EUR.
   3 straipsnis
   1.   Nustatytas Sąjungos finansinis įnašas Nyderlandų išlaidoms, patirtoms 2013 m. finansuojant skubias kovos su paukščių gripu priemones, atlyginti yra 576 573,60 EUR.
   2.   Nustatytas Nyderlandams mokėtinas Sąjungos finansinio įnašo likutis yra 326 573,60 EUR.
   4 straipsnis
   Šis sprendimas skirtas Nyderlandų Karalystei.
   
      Priimta Briuselyje 2015 m. rugpjūčio 4 d.
      
         
            Komisijos vardu
         
         Vytenis ANDRIUKAITIS
         
            Komisijos narys
         
      
   
   
      (1)  OL L 189, 2014 6 27, p. 1.
   
      (2)  2005 m. vasario 28 d. Komisijos reglamentas (EB) Nr. 349/2005, nustatantis Tarybos sprendime 90/424/EEB paminėtų skubių priemonių ir kampanijos prieš tam tikras gyvūnų ligas Bendrijos finansavimo taisykles (OL L 55, 2005 3 1, p. 12).
   
      (3)  2012 m. spalio 25 d. Komisijos įgyvendinimo sprendimas 2012/667/ES, kuriuo nustatomas Sąjungos finansinis įnašas išlaidoms, patirtoms 2011 m. Nyderlanduose taikant skubias kovos su paukščių gripu priemones, atlyginti (OL L 299, 2012 10 27, p. 47).
   
      (4)  2013 m. gruodžio 17 d. Komisijos įgyvendinimo sprendimas 2013/775/ES dėl Sąjungos finansinio įnašo išlaidoms, patirtoms 2012 m. ir 2013 m. Vokietijoje, Italijoje, Nyderlanduose ir 2013 m. Danijoje ir Ispanijoje taikant skubias kovos su paukščių gripu priemones, atlyginti (OL L 343, 2013 12 19, p. 44).
   
      (5)  2009 m. gegužės 25 d. Tarybos sprendimas 2009/470/EB dėl išlaidų veterinarijos srityje (OL L 155, 2009 6 18, p. 30).
   
      (6)  2012 m. spalio 25 d. Europos Parlamento ir Tarybos reglamentas (ES, Euratomas) Nr. 966/2012 dėl Sąjungos bendrajam biudžetui taikomų finansinių taisyklių ir kuriuo panaikinamas Tarybos reglamentas (EB, Euratomas) Nr. 1605/2002 (OL L 298, 2012 10 26, p. 1).